Diit 125
Gääŋ ji̱ Kuɔth
(Dit mi la kiɛtkɛ ɛ nɛy tin la wä kä Jɛ-ru-tha-lɛm mi wäkɛ ti̱em runä la̱t thi̱n)
1
Nɛy tin ŋa̱thkɛ ni Kuoth Nhial
ce̱tkɛ nikɛ Päm Dha-yɔn,
min /ca dëë woc guäthdɛ
amäni cäŋ kɛl.
2
Ce̱tkɛ min ci pääm
Jɛ-ru-tha-lɛm go̱l,
bi Kuoth Nhial nɛɛkɛ ga̱l inɔ,
ɛn täämɛ amäni cäŋ kɛl.
3
Kä /ci ji̱ nyuɔɔni bilɛ ruëc
muun in te ji̱ cuŋni thi̱n,
kɛ ɣöö /ci ji̱ cuŋni ti jiäk
bilɛ la̱t.
4
Lätni mi gɔaa kä nɛy tin gɔw
lö Kuoth Nhial,
kɛnɛ nɛy tin luɔ̱thkɛ ŋuɔ̱tku.
5
Duundɛ ɣöö mi wi̱i̱ ji̱ nyuɔɔni
wä tɔ̱ŋ,
tɔ̱ŋ nɛy tin ba̱nykɛ
duɔ̱ɔ̱pdu piny.
Ɛ mal te kä I-thɛ-rɛl!
